**NOTĂ DE FUNDAMENTARE**

**HOTĂRÂRE DE GUVERN**

**privind actualizarea valorii de inventar, a datelor de identificare și denumirii unor imobile aflate în domeniul public al statului și în administrarea Ministerului Sănătății prin Spitalul de Psihiatrie și pentru Măsuri de Siguranță Jebel**

Proiectul propus spre aprobare nu prezintă impact asupra domeniilor social, economic și de mediu, asupra bugetului general consolidat sau asupra legislației în vigoare și intră sub incidența dispozițiilor art. 1 alin. (3) lit. a) din H.G. nr. 443/2022 pentru aprobarea instrumentului de prezentare și motivare, a structurii raportului privind implementarea actelor normative, a instrucţiunilor metodologice pentru realizarea evaluării impactului, precum şi pentru înfiinţarea Consiliului consultativ pentru evaluarea impactului actelor normative, nefiind necesară respectarea structurii prevăzute în anexa nr.1 la această hotărâre.

|  |
| --- |
|   **Motivele emiterii actului normativ**Prin prezentul proiect de act normativ se are în vedere actualizarea valorii de inventar, denumirea și descrierea tehnică a unui bun imobil aflat în inventarul centralizat al bunurilor din domeniul public al statului, aprobat prin HG nr. 1705/2006 *pentru aprobarea inventarului centralizat al bunurilor din domeniul public al statului*, cu modificările şi completările ulterioare și administrarea Spitalului de Psihiatrie și pentru Măsuri de Siguranță Jebel, instituție subordonată Ministerului Sănătății.Instituţiile publice aflate în subordinea Ministerului Sănătății deţin în administrare bunuri din domeniul public al statului, înregistrate în anexa nr.15 din Hotărârea Guvernului nr. 1705/ 2006 *pentru aprobarea inventarului centralizat al bunurilor din domeniul public al statului*, cu modificările și completările ulterioare. Spitalul de Psihiatrie și pentru Măsuri de Siguranță Jebel este cuprins în Lista unităţilor cu personalitate juridică aflate în subordinea Ministerului Sănătății din Anexa II la Hotărârea Guvernului nr.144/2010 *privind organizarea şi funcţionarea Ministerului Sănătăţii*, cu modificările și completările ulterioare.Dreptul de administrare al Spitalului de Psihiatrie și pentru Măsuri de Siguranță Jebel, din subordinea Ministerului Sănătății, asupra acestor bunuri imobile, rezultă totodată şi din cartea funciară atașată la acest proiect de act normativ.Valoarea de inventar se actualizează potrivit prevederilor art. 2^1 şi 2^2 din Ordonanţa Guvernului nr. 81/2003 *privind reevaluarea şi amortizarea activelor fixe aflate în patrimoniul instituţiilor publice*, aprobată prin Legea nr. 493/2003, cu modificările şi completările ulterioare.  |
| Potrivit dispoziţiilor art. 288 alin. (1) din Ordonanța de urgență a Guvernului nr. 57/2019 *privind Codul administrativ*, cu completările ulterioare: „Inventarul bunurilor din domeniul public al statului se întocmeşte şi se modifică, după caz, potrivit prevederilor în vigoare, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului.”Urmare a efectuării măsurătorilor cadastrale, a reevaluării activelor şi a verificării conformităţii datelor înscrise în anexa nr. 15 la HG nr. 1705/2006, cu modificările și completările ulterioare, cu situaţia reală, în vederea realizării concordanţei acestora şi aplicarea corespunzătoare a prevederilor Ordinului ministrului finanţelor publice nr. 1718/2011 *pentru aprobarea Precizărilor privind întocmirea şi actualizarea inventarului centralizat al bunurilor din domeniul public al statului*, a rezultat necesitatea actualizării anexei nr. 15 la HG nr. 1705/2006, cu modificările şi completările ulterioare, în conformitate cu documentele emise. Imobilele aflate în domeniul public al statului și în administrarea Spitalului de Psihiatrie și pentru Măsuri de Siguranță Jebel, instituție subordonată Ministerului Sănătății, au fost reevaluate potrivit dispozițiilor Ordonanței Guvernului nr. 81/2003 *privind reevaluarea și amortizarea activelor fixe aflate în patrimoniul instituțiilor publice* aprobată prin Legea nr. 493/2003, cu modificările și completările ulterioare, și ale Ordinul Ministrului Finanțelor Publice nr. 3471/2008 *pentru aprobarea Normelor metodologice privind reevaluarea și amortizarea activelor fixe aflate în patrimoniul instituțiilor publice*, fapt care a condus la apariția unor diferențe între valoarea reevaluată a imobilelor și valoarea lor din inventarul centralizat al bunurilor din domeniul public al statului. |
|  **Prin prezentul proiect se propune:**- **actualizarea valorii de inventar, a denumirii și modificarea datelor de identificare ale unor imobile, clădiri și teren, aflate în domeniul public al statului şi în adminstrarea Spitalului de Psihiatrie și pentru Măsuri de Siguranță Jebel din subordinea Ministerului Sănătății** **Spitalul de Psihiatrie și pentru Măsuri de Siguranță Jebel / CUI: 5189300** - instituție publică cu rang de ordonator secundar de credite, cu sediul în Loc. Jebel, Jud. Timiș, deține în administrare imobile clădiri și teren aferent, înscrise în inventarul bunurilor din domeniul public al statului cu nr. MF 144333-144387 și întabulate în CF nr. 409374. Ca urmare a efectuării măsurătorilor cadastrale și evaluării imobilelor se impune actualizarea valorii de inventar, modificarea datelor de identificare și a denumirii unor imobile în conformitate cu documentele emise. Destinația imobilului construcție C47 ”Capelă”, înscris în inventarul centralizat sub nr. MF 144375 și intabulat în cartea funciară sub nr. A1.47, se schimbă din ”Capelă” în ”Sală multifuncțională”, urmare pregătirii documentației tehnice pentru depunerea cererii de finanțare pentru Proiectul ” Cross-border health measures of building a better response to the needs of care and treatment of adults with mental disabilities in Banat region” în cadrul Obiectivului specific 2.2 al Programului Interreg IPA România – Serbia 2021-2027 și pentru a răspunde cerințelor și obiectivelor acestuia astfel cum precizează unitatea sanitară în adresa nr. 4700/28.05.2024. Actualizarea datelor tehnice și schimbarea categoriei de folosință a construcției în cartea funciară a fost efectuată conform Încheierii nr. 7166/04.04.2018.Valoarea imobilelor a fost stabilită prin Raportul de evaluare nr. 7462/09.09.2022 întocmit de către persoana autorizată Traila Mircea Dorin, în sumă de 19.013.427 lei clădiri și 12.208.508 lei teren aferent.Unitatea sanitară precizează, prin adresa nr. 4604/23.05.2024, faptul că, renumerotarea construcțiilor în cartea funciară s-a efectuat prin Programul de Cadastru și Carte funciară national și astfel s-a îndreptat o eroare din cartea funciară veche nr. 400390 unde a fost numerotat tot ansamblul spitalului la un singur număr cadastral, numarătoarea imobilelor începând astfel cu nr. A1.2, iar în noua carte funciară nr. 409374 numărătoarea începe cum este firesc cu nr. A1.1.Prin adresa nr. 4604/23.05.2024 unitatea sanitară declară că imobilele nu sunt supuse unor cereri de revendicare, nu se află în litigii pe rolul instanțelor judecătorești, nu sunt grevate de sarcini, nu sunt închiriate sau concesionate.Valorile stabilite prin raportul de evaluare nr. 7462/09.09.2022 nu au suferit modificări până la data prezentă conform aceeași adrese transmise de către Spital.Necesitatea și oportunitatea promovării proiectului de act normativ, corectitudinea și realitatea datelor prezentate în proiectul de act normativ și documentele justificative anexate, aparțin Spitalului de Psihiatrie și pentru Măsuri de Siguranță Jebel, instituție subordonată Ministerului Sănătății. |
|  Ministerul Sănătății şi Ministerul Finanțelor vor actualiza în mod corespunzător datele şi vor opera modificările în anexa nr. 15 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. |

Faţă de cele prezentate, a fost elaborat prezentul proiect de Hotărâre de Guvern **privind actualizarea valorii de inventar, a datelor de identificare și denumirii unor imobile aflate în domeniul public al statului și în administrarea Ministerului Sănătății prin Spitalul de Psihiatrie și pentru Măsuri de Siguranță Jebel,** pe care îl supunem Guvernului spre adoptare.

**Ministrul Sănătății,**

**Prof.univ.dr. Alexandru Rafila**

 ***Avizăm favorabil:***

**Viceprim – ministru,**

**Marian NEACȘU**

**Ministrul Finanțelor Ministrul Justiției**

 **Marcel-Ioan BOLOȘ Alina-Ștefania GORGHIU**